CELEX: E2006P0003
Language: el
Date: 2007-02-15 00:00:00
Title: Αίτηση για την έκδοση συμβουλευτικής γνώμης προς το Δικαστήριο ΕΖΕΣ από το Oslo Tingrett με απόφαση του εν λόγω Δικαστηρίου, της 30ής Ιανουαρίου 2006 , σχετικά με την υπόθεση Ladbrokes Ltd. κατά Staten v/Kultur- og kirkedepartementet και Staten v/Landsbruks- og matdepartementet (Υπόθεση E-3/06)

15.2.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 33/5
            
         Αίτηση για την έκδοση συμβουλευτικής γνώμης προς το Δικαστήριο ΕΖΕΣ από το Oslo Tingrett με απόφαση του εν λόγω Δικαστηρίου, της 30ής Ιανουαρίου 2006, σχετικά με την υπόθεση Ladbrokes Ltd. κατά Staten v/Kultur- og kirkedepartementet και Staten v/Landsbruks- og matdepartementet
   
   (Υπόθεση E-3/06)
   (2007/C 33/03)
   Με απόφαση του Oslo Tingrett (περιφερειακό Δικαστήριο του Όσλο), της 30ής Ιανουαρίου 2006, υποβλήθηκε αίτηση στο Δικαστήριο ΕΖΕΣ, η οποία ελήφθη από τη γραμματεία του Δικαστηρίου στις 25 Αυγούστου 2006, για την έκδοση συμβουλευτικής γνώμης στην υπόθεση Ladbrokes Ltd. κατά Staten v/Kultur- og kirkedepartementet και Staten v/Landsbruks- og matdepartementet, σχετικά με τα ακόλουθα ερωτήματα:
   
               1.
            
            
               Αντίκεινται τα άρθρα 31 ή/και 36 ΕΖΕΣ σε εθνική ρύθμιση που ορίζει ότι ορισμένα τυχερά παιχνίδια μπορούν να διοργανώνονται μόνο από δημόσια επιχείρηση που διαθέτει τα κέρδη της για πολιτιστικούς και αθλητικούς σκοπούς;
            
         
               2.
            
            
               Αντίκεινται τα άρθρα 31 ή/και 36 ΕΖΕΣ σε εθνική ρύθμιση που ορίζει ότι οι άδειες για τη διοργάνωση στοιχημάτων ιπποδρομιών μπορούν να χορηγούνται αποκλειστικά σε φορείς ή επιχειρήσεις μη κερδοσκοπικού χαρακτήρα, των οποίων στόχος είναι η ενίσχυση της εκτροφής αλόγων;
            
         
               3.
            
            
               Αντίκεινται τα άρθρα 31 ή/και 36 ΕΖΕΣ σε εθνική ρύθμιση που ορίζει ότι οι άδειες για τη διοργάνωση ορισμένων τυχερών παιχνιδιών μπορούν να χορηγούνται αποκλειστικά σε φορείς και ενώσεις μη κερδοσκοπικού χαρακτήρα, με ανθρωπιστικούς ή κοινωνικούς σκοπούς;
            
         
               4.
            
            
               Σύμφωνα με το δίκαιο ΕΟΧ, είναι θεμιτό να προβάλλεται στην εθνική νομοθεσία ότι τα κέρδη από τυχερά παιχνίδια πρέπει να διατίθενται για ανθρωπιστικούς και κοινωνικούς σκοπούς (συμπεριλαμβανομένου του αθλητισμού και των πολιτιστικών εκδηλώσεων) και να μην αποτελούν πηγή ατομικού οφέλους;
            
         
               5.
            
            
               Αντίκειται το άρθρο 36 σε εθνική νομοθετική διάταξη που απαγορεύει τη διοργάνωση και την προβολή τυχερών παιχνιδιών που δεν επιτρέπονται στη Νορβηγία, αλλά επιτρέπονται νομίμως σε άλλο κράτος ΕΖΕΣ;